Il-każ seħħ ilbieraħ filgħaxija fi Triq Selmun fil-Mellieħa Erba' żgħażagħ ġew arrestati tard ilbieraħ filgħaxija wara li allegatament taw in-nar lil vettura fi Triq Selmun fil-Mellieħa. Kien għall-ħabta tal-11:00pm meta l-Pulizija waslilha rapport li kien hemm vettura li ħadet in-nar. Malli waslu fuq il-post, il-Pulizija nnutaw vettura taħrab minn fuq il-post. Il-Pulizija saqet wara l-vettura u rnexxielha tilħaq u twaqqaf liż-żgħażagħ. Fil-vettura kien hemm tliet żagħżagħ irġiel li għandhom bejn l-20 u d-29 sena u tfajla ta' 22 sena. L-erba' li huma ġew arrestati.